
           REPUBLIKA HRVATSKA

VUKOVARSKO-SRIJEMSKA ŽUPANIJA

            OPĆINA BOGDANOVCI

               OPĆINSKO VIJEĆE
                        
KLASA: 024-01/22-02/08
URBROJ: 2196-8-01/01-22-01
Bogdanovci, 23.03.2022. godine
Na temelju članaka 31. stavka 2. i 31. A stavka 2. točke h) Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i temeljem članka  29. Statuta Općine Bogdanovci ("Službeni vjesnik" Vukovarsko-srijemske županije, broj  4/21), Općinsko vijeće na 11. sjednici održanoj dana 23.03.2023. godine  d o n o s i :

O D L U K U

o naknadama vijećnicima i drugim osobama 

koje bira ili imenuje Općinsko vijeće na određene funkcije

Članak 1.
Ovom Odlukom utvrđuje se visina i način ostvarivanja novčane naknade vijećnicima Općinskog vijeća Općine Bogdanovci, članovima radnih tijela koje imenuje Općinsko vijeće te drugim osobama koje sudjeluju u radu Općinskog vijeća Općine Bogdanovci.

Članak 2.

Općinski vijećnici za svoj rad u Općinskom vijeću ostvaruju pravo na:
· naknadu u iznosu od 500,00 kn neto po sjednici. 

· naknadu za troškove prijevoza, koja se određuje u visini cijene karte korištenog javnog prijevoznog sredstva, za dolazak na sjednicu općinskog vijeća 
Članak 3.
Predsjednik općinskog vijeća za svoj rad ostvaruje pravo na:

-    naknadu u iznosu od 750,00 kn neto po sjednici 
-    naknadu za troškove prijevoza, koja se određuje u visini cijene karte  

     korištenog javnog prijevoznog sredstva, za dolazak na sjednicu općinskog    

     vijeća
                                                       Članak 4.
Potpredsjednici općinskog vijeća za svoj rad ostvaruje pravo na:

-    naknadu u iznosu od 600,00 kn neto po sjednici.
-    naknadu za troškove prijevoza, koja se određuje u visini cijene karte  

     korištenog javnog prijevoznog sredstva, za dolazak na sjednicu općinskog    

     vijeća

                                                  Članak 5.
Osobe koje su po službenoj dužnosti nazočni na sjednicama općinskog vijeća (službenici i namještenici JUO-a): 
    - naknadu za prekovremeni rad ako se sjednice Općinskog vijeća održavaju izvan radnog vremena
    - naknadu na troškove prijevoza, koja se određuje u visini cijene karte korištenja     

      javnog prijevoznog sredstva, za dolazak na sjednicu općinskog vijeća

                                                                Članak 6.
Članovi Odbora i Povjerenstava koje bira i imenuje Općinsko vijeće, a koji  su nazočni na sjednicama odbora/povjerenstva, te službene osobe koje su po službenoj dužnosti nazočne, za svoj rad ostvaruju pravo na:

· naknadu u iznosu od 500,00 kn neto po sjednici odbora/povjerenstva
· naknadu za troškove prijevoza, koja se određuje u visini cijene karte korištenog javnog prijevoznog sredstva, za dolazak na sjednicu
                                                     Članak 7.
Naknada iz čl. 5. ove Odluke ne isplaćuje se službenim osobama Općine Bogdanovci  za sudjelovanje na sjednicama odbora/povjerenstava koje se održavaju za vrijeme radnog vremena službenih osoba općine Bogdanovci te neposredno prije sjednice općinskog vijeća.
Naknada se ne isplaćuje članovima odbora/povjerenstva koji su vijećnici vijeća općine Bogdanovci, ukoliko se sjednice odbora/povjerenstava održavaju neposredno prije sjednice općinskog vijeća.
         Čanak 8.

Osobe koje napuste sjednicu/sastanak prije polovice odrađenih točaka dnevnog reda gube pravu na isplatu naknade za nazočnost sjednici.
         Čanak 9.
Članovi Općinskog vijeća Općine Bogdanovci i njihovih radnih tijela kad se upućuju na službeno putovanje u zemlji ili inozemstvu  od strane Općinskog vijeća ili Općinskog načelnika imaju pravo na naknadu troškova službenog putovanja: dnevnicu za službeni put,  te samo iznimno, ukoliko nije osiguran službeni automobil, troškove prijevoza korištenja automobila u osobnom vlasništvu.
Ako se na službenom putu koristi vlastiti automobil, naknada za korištenje vlastitog automobila, obračunava se prema broju prijeđenih kilometara, a naknada pripada mu naknada troškova u visini neoporezivog iznosa, propisanog Pravilnikom o porezu na dohodak.

Dnevnica za službeno putovanje obračunava se od vremena polaska na službeno putovanje, do vremena povratka i određuje se u visini dnevnice za službeni put određene za državna tijela.
Troškovi noćenja na službenom putu priznaju se u visini cijene noćenja u hotelu s četiri zvjezdice.

Za službeno putovanje 8-12 sati isplaćuje se polovica dnevnice, a za putovanje 12-24 sata isplaćuje se puna dnevnica.

Članak 10.

Osobe iz čl. 5. ove Odluke koje se upućuje na službeni put, temeljem putnog naloga kojeg potpisuje načelnik mogu se koristiti službenim automobilima, a samo iznimno, ukoliko nije osiguran službeni automobil, automobilom u osobnom vlasništvu. U slučaju da se koristi automobilom u osobnom vlasništvu pripada mu naknada troškova u visini neoporezivog iznosa, propisanog Pravilnikom o porezu na dohodak.
 Članak 11.

Naknade utvrđene ovom odlukom ne obračunavaju se za dužnosnike koji svoju dužnost obnašaju profesionalno.
Čanak 12.

Isplata naknada iz ove Odluke isplaćuju se do 15. u mjesecu za prethodni mjesec.

Sredstva za naknade, dnevnice, te troškove prijevoza osiguravaju se u proračunu Općine Bogdanovci.
Propisani porezi i doprinosi na naknade isplaćuju se na teret proračuna Općine Bogdanovci.
Članak 13.

Evidenciju o nazočnosti osoba iz čl. 2., 3., 4., 5., i 6. ove Odluke na sjednicama Općinskog vijeća i sjednicama radnih tijela, te o odobrenim službenim putovanjima i izdanim putnim nalozima za službena putovanja, vodi Jedinstveni upravni odjel općine Bogdanovci.
Vijećnik ili član radnog tijela, odnosno druga osoba upućena na službeno putovanje, dužna je u roku od 3 (tri) dana nakon završenog službenog putovanja dostaviti putni nalog Jedinstvenom upravnom odjelu Općine Bogdanovci.

Članak 14.

Danom stupanja na snagu ove Odluke prestaje važiti Odluka o naknadama vijećnicima i drugim osobama koje bira ili imenuje Općinsko vijeće na određene funkcije  KLASA: 021-05/21-01/27, URBROJ: 2196/03-01/01-21-01, od 12.11.2021. godine („Službeni vjesnik“ Vukovarsko-srijemske županije broj 23/21).
Članak 15.

Ova Odluka stupa na snagu osmog dana od dana objave, a objavit će se u  ''Službenom vjesniku Vukovarsko-srijemske županije''.

      Predsjednik Općinskog vijeća


Marijan Gelo,dr.vet.med.

